Diari Oficial de la Generalitat Valenciana


Sumari del DOGV 4120, del 05-11-2001 (2001/9949)

Notificació al senyor Rafael Casas Higueras. Expedient número 46/V05/1R/0134/2000/250.
--------------------------------------------------------------------------------------

### Dades del document

Número de DOGV
:   4120

Data del DOGV
:   05-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9949


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Rafael Casas Higueras. Expedient número 46/V05/1R/0134/2000/250. [2001/M9949]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Rafael Casas Higueras, Comunitat de Propietaris Carrer del Comte Altea, 31, 46561 valència) la resolució del recurs d'alçada amb el número de referència interna R-229/2001.
  
Resolució
  
Examinat el recurs d'alçada formulat pel senyor Rafael Casas Higueras, en representació de la Comunitat de Propietaris Carrer del Comte Altea, 31, contra la resolució del Servei Territorial d'Arquitectura i Habitatge de València en l'expedient, per sol·licitud de finançament qualificat per a la rehabilitació, número 46/V05/1R/0134/2000/250.
  
Antecedents de fet
  
1. El senyor Rafael Casas Higueras en representació de la comunitat de propietaris, va presentar davant del Servei Territorial d'Arquitectura i Habitatge de València sol·licitud d'ajudes econòmiques per a rehabilitació de l'immoble situat a València, carrer del comte d'Altea, 31.
  
2. En data 10 de maig de 2000, rebuda el dia 24 del mateix mes i any, es requereix el sol·licitant perquè aportara en el termini de 15 dies determinada documentació necessària per a la continuació dels tràmits. En data 3 d'agost de 2000 se li adverteix de caducitat, sense que aportara res respecte d'això.
  
3. El cap del servei territorial dicta resolució de caducitat d'expedient per falta de presentació de documents, en data 10 d'abril de 2001, notificada el 3 de maig del mateix any, d'acord amb l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4. Contra la dita resolució el senyor Rafael Casas Higueras, en representació de la comunitat de propietaris del carrer del Comte Altea, 31, interposa recurs d'alçada, dins del termini i en la forma escaient, amb les al·legacions que consten en aquest i a les quals ens remetem en benefici de la brevetat.
  
Fonaments de dret
  
1. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 110/2000, de 18 de juliol, del Govern Valencià (DOGV núm. 3.798, de 21 de juliol).
  
2. El que disposen els articles 107, 110, 114 i 115 de la LRJAP i PAC, quant a l'admissió i tramitació del recurs d'alçada.
  
3. Consta en l'expedient el requeriment de data 10 de maig de 2000 que es va fer al recurrent perquè aportara:
  
«Projecte arquitectònic d'obres i estudi de seguretat i salut original i visat pel col·legi professional. Justificant dels honoraris meritats al tècnic redactor del projecte. Fotocòpia del DNI i NIF de la comunitat de propietaris. Fotocòpia del NIF de la comunitat de propietaris. Fotocòpia de l'acta acreditativa de posseir les facultats i representació suficient del total dels copropietaris de l'edifici. La firma del sol·licitant de la qualificació provisional de rehabilitació no coincideix amb la del representant de l'expedient. Nota simple del registre de la propietat en què conste el nom del titular, la superfície útil, la quota de participació i les dades d'inscripció registral de tots els habitatges i locals de l'edifici, excepte d'aquells que ja s'ha aportat l'escriptura. Aportar contracte d'obres original per a confrontar la fotocòpia que obra en l'expedient de rehabilitació. En la inspecció prèvia realitzada a l'immoble de referència es va observar que les obres estaven en estat d'execució. Haurà d'aportar documentació justificativa dels motius d'urgència, que acredite la necessitat d'escometre les obres amb anterioritat a sol·licitar la qualificació (ordre d'execució de l'ajuntament)».
  
Tot això sense que una vegada advertit de caducitat de l'expedient s'acomplira amb el que requereix.
  
Consta així mateix, per haver-se presentat dos dies abans d'aquest recurs d'alçada:
  
«Fotocòpia confrontada de la identificació fiscal de la comunitat. Fotocòpies confrontades dels honoraris meritats al tècnic redactor del projecte. Fotocòpies de les actes de la comunitat on es reflecteixen les facultats del president. Fotocòpies confrontades de la llicència d'obres, i les corresponents taxes. Fotocòpia confrontada del contracte de les obres». Així mateix junt amb l'escrit del recurs: «relació de superfícies i coeficients de participació dels habitatges».
  
Es comprova en conseqüència, que continua sense haver aportat tota la documentació requerida, per la qual cosa amb això ja resulta ajustada a dret la resolució d'arxiu per caducitat, d'acord amb l'article 92 de la Llei 30/1992, de 26 de novembre.
  
A més d'això, per la data dels documents, anterior a la de resolució, s'acredita que el recurrent va poder aportar quan se li va requerir per a això, els que ha presentat en el tràmit del recurs d'alçada i no ho va fer, per la qual cosa tampoc poden tindre's ara en consideració, d'acord amb l'article 112.1, paràgraf 2n de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Per la qual cosa procedeix la desestimació del recurs i la confirmació de la resolució recorreguda.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, i de conformitat amb la proposta de resolució de la Divisió de Habitatge, resolc:
  
Desestimar el recurs d'alçada formulat pel senyor Rafael Casas Higueras, en representació de la Comunitat de Propietaris Carrer del Comte Altea, 31, contra la Resolució del Servei Territorial d'Arquitectura i Habitatge de València, de data 10 d'abril de 2001, que queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjuí que es puga exercitar qualsevol altre recurs que s'estime oportú.